NARIADENIE KOMISIE č. 2308/80
zo 3. septembra 1980,
ktorým sa mení a dopĺňa nariadenie (EHS) č. 3136/78, ktorým sa ustanovujú podrobné pravidlá stanovania dovozných poplatkov pre olivový olej prostredníctvom verejnej súťaže
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárstva spoločenstva,
so zreteľom na nariadenie Rady č. 136/66/EHS z 22. septembra 1966 o zavedení spoločnej organizácie trhu s olejmi a tukmi1, naposledy zmenené a doplnené nariadením (EHS) č. 1917/802, najmä na jeho článok 16 ods. 6 a článok 19 ods. 3,
so zreteľom na nariadenie Rady (EHS) č. 2749/78 z 23. novembra 1978 o obchode s olejmi a tukmi medzi spoločenstvom a Gréckom3, najmä na jeho článok 5 ods. 6 a článok 9,
keďže podľa článku 5 nariadenia Komisie (EHS) č. 3136/784, naposledy zmeneného a doplneného nariadením (EHS) č. 1037/795, sú dovozné licencie vydané v rámci verejnej súťaže platné od dátumu vydania do konca nasledujúceho tretieho mesiaca;
keďže podľa Aktu o pristúpení Grécka od 1. januára 1981 už nebudú platiť dovozné licencie pre obchod medzi spoločenstvom v pôvodnom zložení a Gréckom; keďže je v dôsledku toho potrebné špecifikovať dátum 31. decembra 1980 ako dátum ukončenia platnosti licencií uvádzajúcich Grécko ako záväznú krajinu pôvodu a krajinu vývozu;
keďže opatrenia stanovené v tomto nariadení sú v súlade so stanoviskom Riadiaceho výboru pre oleje a tuky,
PRIJALA TOTO NARIADENIE:
Článok 1
Do článku 5 ods. 3 nariadenia (EHS) č. 3136/78 sa dopĺňa tento text:
"Pre licencie, ktoré v kolónkach 13 a 14 obsahujú slovo "Grécko", však nesmie byť dátum ukončenia platnosti uvedených licencií neskorší ako 31. december 1980".
Článok 2
Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 3. septembra 1980